Ο **Έντιν Άτιτς** (γεννήθηκε στις 19 Ιανουαρίου 1997) είναι Βόσνιος επαγγελματίας καλαθοσφαιριστής για την Μπουντούτσνοστ ΒΟΛΙ του Αδριατικού Πρωταθλήματος, του Μαυροβουνιακού Πρωταθλήματος και του EuroCup. Με ύψος 2,01 μέτρων  και βάρος  88 κιλών, ο Άτιτς είναι κυρίως σούτινγκ γκαρντ - σμολ φόργουορντ, αλλά μπορεί να παίξει και ως πόιντ φόργουορντ. Εκπροσωπεί επίσης την εθνική ομάδα καλαθοσφαίρισης της Βοσνίας .

Πρώιμη ζωή
----------

Ο Άτιτς γεννήθηκε στο Μπούγκοϊνο,  στη Βοσνία-Ερζεγοβίνη. Μεγαλωμένος στο Ντόντζι Βακούφ Vakuf, ο Άτιτς ξεκίνησε να παίζει μπάσκετ με τη Σπαρς Σαράγιεβο. Το 2013 υπέγραψε με τη Σπαρς Σαράγεβο .

Επαγγελματική πορεία
--------------------

### Σπαρς Σαράγεβο

Το 2013, ο Άτιτς υπέγραψε συμφωνία με τον βοσνιακό σύλλογο Σπαρς Σαράγιεβο, του Βοσνιακού Πρωταθλήματος. Έμεινε μέλος της Σπαρς Σαράγεβο από το 2013 έως τον Σεπτέμβριο του 2015, όταν η ΑΕΚ αγόρασε τα δικαιώματα του καλαθοσφαιριστή με μεταγραφή. Τον Ιανουάριο του 2016 επέστρεψε στη Σπαρς Σεράγεβο, αφού η ΑΕΚ τον έδωσε ξανά δανεικό στον σύλλογο, για το υπόλοιπο της περιόδου 2015–16.

### ΑΕΚ

Την 1η Σεπτεμβρίου 2015, η ΑΕΚ, του Ελληνικού Πρωταθλήματος, επιβεβαίωσε ότι ο Άτιτς θα ενταχθεί στον σύλλογο από τη Σπαρς Σαράγεβο, έναντι μεταγραφικού ποσού 750.000 ευρώ. Ο Άτιτς υπέγραψε εξαετές συμβόλαιο με την ΑΕΚ,  αξίας 1,5 εκατομμυρίων ευρώ καθαρού εισοδήματος.  Τον Ιανουάριο του 2016, η ΑΕΚ τον έδωσε δανεικό πίσω στη Σπαρς Σεράγεβο για το υπόλοιπο της χρονιάς. 

Πριν από την έναρξη της περιόδου 2016–17 του Ελληνικού Πρωταθλήματος, ο Άτιτς κατάφερε να έχει μερικά πολύ καλά φιλικά παιχνίδια, συμπεριλαμβανομένου ενός αγώνα με 12 πόντους απέναντι στη υπερασπίστρια της Ευρωλίγκας , ΤΣΣΚΑ Μόσχας. Εξαιτίας αυτού, η ΑΕΚ αποφάσισε αρχικά να τον κρατήσει στην σύνθεσή της για την περίοδο 2016–17, αντί να τον δανείσει ξανά σε άλλο σύλλογο.  

Ωστόσο, λόγω των κανόνων της FIBA και των κανονισμών του «s FIBA Champions League, κρίθηκε ότι δεν είχε δικαίωμα συμμετοχής στο πρωτάθλημα, γιατί δεν είχε αρχικά εγγραφεί στο ελληνικό πρωτάθλημα ως ξένος παίκτης κατά την πρώτη περίοδο ορισμού της σύνθεσης του πρωταθλήματος. Λόγω των κανόνων του FIBA Champions League, τέτοιοι παίκτες δεν μπορούν να παίξουν στο πρωτάθλημα, σε αντίθεση με τα πανευρωπαϊκά πρωταθλήματα όπως η Ευρωλίγκα και το EuroCup, όπου δεν υπάρχουν τέτοιοι περιορισμοί. Ως αποτέλεσμα αυτού, η ΑΕΚ αποφάσισε να τον δανείσει σε άλλο σύλλογο για την περίοδο 2016–17.  Με την ΑΕΚ κατέκτησε το Κύπελλο Ελλάδος, το 2018, αλλά και τον τίτλο του FIBA Champions League. Στις 14 Ιουλίου 2018, ο Άτιτς έμεινε ελεύθερος από τον ελληνικό σύλλογο.

### Τρίκαλα Άρις

Στις 2 Νοεμβρίου 2016, η ΑΕΚ έδωσε δανεικό τον Άτιτς στα Τρίκαλα Άρις, για το υπόλοιπο της περιόδου 2016–17.  Ωστόσο, αφού έπαιξε με τα Τρίκαλα σε 7 αγώνες τη χρονιά 2016–17, ο δανεισμός του ακυρώθηκε και επέστρεψε στην ΑΕΚ.

Σταδιοδρομία στην Εθνική ομάδα
------------------------------

### Νεανικές εθνικές ομάδες Βοσνίας

Ο Άτιτς έπαιξε στο Ευρωπαϊκό Πρωτάθλημα Εφήβων της FIBA του 2014 με την εθνική ομάδα της Βοσνίας κάτω των 18 ετών, με μέσο όρο 16,0 πόντους, 5,2 ριμπάουντ και 2,4 ασίστ ανά παιχνίδι. Έπαιξε επίσης στο Ευρωπαϊκό Πρωτάθλημα Εφήβων της FIBA του 2015, όπου οδήγησε την ομάδα του στο σκοράρισμα, με 16,0 πόντους ανά αγώνα.  Κατά τη διάρκεια του τουρνουά είχε επίσης μέσο όρο 7,6 ριμπάουντ και 3,8 ασίστ ανά παιχνίδι.  Η ομάδα του τερμάτισε το τουρνουά στην 4η θέση και ο Άτιτς επιλέχτηκε στην ομάδα του τουρνουά. 

Έπαιξε επίσης στο Ευρωπαϊκό Πρωτάθλημα Νέων Ανδρών 2ης Κατηγορίας FIBA του 2016, όπου είχε μέσο όρο 12,1 πόντους, 7,1 ριμπάουντ και 6,1 ασίστ ανά παιχνίδι. 

### Εθνική ομάδα ανδρών Βοσνίας

Ο Άτιτς είναι μέλος της εθνικής ομάδας ανδρών της Βοσνίας. Με τη Βοσνία, έπαιξε στα Προκριματικά της Ευρωπαϊκής Ζώνης του Παγκοσμίου Κυπέλλου FIBA 2019 .

Στατιστικά σταδιοδρομίας
------------------------

### Εγχώρια πρωταθλήματα

#### Κανονική περίοδος

| Λεζάντα |
| --- |
|   GP | Σύνολο αγώνων |  MPG  | Λεπτά ανά αγώνα |  FG%  | Ποσοστό εύστοχων σουτ |
|  3P%  | Ποσοστό εύστοχων τριπόντων |  FT%  | Ποσοστό εύστοχων ελευθέρων βολών |  RPG  | Ριμπάουντ ανά αγώνα |
|  APG  | Ασσίστ ανά αγώνα |  SPG  | Κλεψίματα ανά αγώνα |  BPG  | Κοψίματα ανά αγώνα |
|  PPG  | Πόντοι ανά αγώνα |  **Bold**  | Ρεκόρ καριέρας |    | Πρώτος στο πρωτάθλημα |

Σημείωση: Μόνον οι αγώνες στις κύριες εγχώριες διοργανώσεις περιλαμβάνονται. Συνεπώς, αγώνες στο κύπελλο ή σε Ευρωπαϊκές Διοργανώσεις δεν εμπεριέχονται.

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Trikala | GBL | 7 | 6.4 | .357 | .167 | 1.000 | 1.4 | 0.4 | 0.3 | 0.0 | 1.9 |
| 2017–18 | A.E.K. | GBL | 13 | 9.5 | .520 | .300 | .571 | 1.7 | 1.1 | 0.2 | 0.0 | 2.5 |
| 2018–19 | Mega Basket | ABA | 20 | 19.5 | .397 | .343 | .553 | 4.9 | 2.2 | 1.4 | 0.3 | 8.3 |

### FIBA Champions League

|  |  |
| --- | --- |
| † | Υποδηλώνει χρονιές κατά τις οποίες ο Άτιτς κατέκτησε το FIBA Champions League |

| Έτος | Ομάδα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2017–18† | A.E.K. | 7 | 9.1 | .588 | .000 | .500 | 1.9 | .3 | .3 | .0 | 3.0 |

Βραβεία και επιτεύγματα
-----------------------

### Επαγγελματική πορεία

* Νικητής FIBA Champions League : ( 2018 )
* Κυπελλούχος Ελλάδας: 2018

### Νεανικές εθνικές ομάδες Βοσνίας

* Ευρωπαϊκό Πρωτάθλημα Νέων Ανδρών FIBA 2015 : Ομάδα του τουρνουά

Παραπομπές
----------

1. ↑  «EDIN ATIC Bosnia and Herzegovina BOSNIA AND HERZEGOVINA Nationality BIH Born 19.01.1997 Place of birth Bugojno (BIH) Height 2.01m». Αρχειοθετήθηκε από το πρωτότυπο στις 28 Αυγούστου 2015. Ανακτήθηκε στις 26 Νοεμβρίου 2021.
2. ↑  2016 Nike Hoop Summit: International Measurements.
3. ↑  «EDIN ATIC Bosnia and Herzegovina BOSNIA AND HERZEGOVINA Nationality BIH Born 19.01.1997 Place of birth Bugojno (BIH)». Αρχειοθετήθηκε από το πρωτότυπο στις 28 Αυγούστου 2015. Ανακτήθηκε στις 26 Νοεμβρίου 2021.
4. ↑  AEK Athens pens scoring prodigy Atic to six-year deal.[*νεκρός σύνδεσμος*]
5. ↑  Ο ταλαντούχος κύριος Άτιτς (in Ελληνική).
6. ↑  Atic joined Spars Sarajevo.
7. ↑  Edin Atic remains with AEK Athens for the entire season.
8. ↑  «Edin Atic remains in AEK B.C.». Αρχειοθετήθηκε από το πρωτότυπο στις 25 Δεκεμβρίου 2022. Ανακτήθηκε στις 26 Νοεμβρίου 2021.
9. ↑  Φεύγει δανεικός και ο Έντιν Άτιτς από την ΑΕΚ (in Ελληνική).
10. ↑  Δανεικός στα Τρίκαλα ο Ατιτς (in Ελληνική).
11. ↑  «BOSNIA AND HERZEGOVINA ACCUMULATED STATISTICS». Αρχειοθετήθηκε από το πρωτότυπο στις 31 Ιουλίου 2015. Ανακτήθηκε στις 26 Νοεμβρίου 2021.
12. ↑  Edin ATIC (BIH) participated in 3 FIBA / FIBA Zones events.
13. ↑  «MVP CHARALAMPOPOULOS HEADLINES ALL-STAR FIVE». Αρχειοθετήθηκε από το πρωτότυπο στις 6 Αυγούστου 2015. Ανακτήθηκε στις 28 Αυγούστου 2015.
14. ↑  Bosnia and Herzegovina 7 - Edin Atic.

Εξωτερικοί σύνδεσμοι
--------------------

* Ο Έντιν Άτιτς στο fiba.com
* Ο Έντιν Άτιτς Αρχειοθετήθηκε 2015-08-28 στο Wayback Machine. στο fibaeurope.com
* Ο Έντιν Άτιτς στο eurocupbasketball.com
* Ο Έντιν Άτιτς στο eurobasket.com
* Ο Έντιν Άτιτς στο baskethotel.com (Παρουσία στο Ελληνικό Πρωτάθλημα - στα Αγγλικά)
* Ο Έντιν Άτιτς στο esake.gr (Ιστοσελίδα Ελληνικού Πρωταθλήματος (στα Ελληνικά)
* Ο Έντιν Άτιτς Αρχειοθετήθηκε 2017-07-01 στο Wayback Machine. στο draftexpress.com
* Ο Έντιν Άτιτς στο nbadraft.net